549.06 REGOLAMENTI DWAR IL-KONTROLL TA’ SUSTANZI LI QEDIXEJJNU L-OZONELAYER FIL-ĦARSIEN TAL-AMBJENT L-AVVIŻ LEGALI 133 tal-1995. L-AVVIŻ LEGALI 133 tal-1995. 1. Titolu. It-titolu ta’ dawn ir-regolamenti huwa Regolamenti dwar il-Kontroll ta’ Sustanzi li qed Ixejjnu l-Ozone Layer fil-Ħarsien tal-Ambjent. 2. (1) Qiegħed b’dan jiġi indikat li skond l-Att biex iħares l-Ambjent, is-sustanzi kontrollati li hemm fl-Iskedi A, B, ĊuD huma sustanzi potenzjalment tossiċi. (2) Għall-għanijiet ta’ dawn ir-regolamenti, "sustanzi kontrollati" tfisser kull sustanza sew jekk din teżisti waħedha jew f’taħlita u tinkludi kull isomer ta’ kull sustanza simili, ħlief kif speċifikat fl-Iskeda rilevanti, iżda teskludi sustanza kontrollata jew taħlita li tkun tinsab fi prodott manifatturat li ma jkunx kontenitur li jintuża għat-trasport jew ħażna ta’ dik is-sustanza. (3) Għall-għanijiet ta’ dawn ir-regolamenti, "Direttur" tfisser l-Uffiċjal responsabbli għad-Dipartiment ta’ l-Ambjent kif imsemmi fl-Att biex iħares l-Ambjent. (4) Għall-għanijiet ta’ dawn ir-regolamenti, "Dipartiment" tfisser id-Dipartiment għall-Ħarsien ta’ l-Ambjent. 3. Skop. Dawn ir-regolamenti huma maħsuba sabiex jikkontrollaw l-importazzjoni, l-esportazzjoni, l-użu, it-trasport, il-ħażna, il-qirda jew it-tneħħija ta’ sustanzi kontrollati li huma meqjusa bħala potenzjalment tossiċi sabiex dawn is-sustanzi jiġu limitati u mneħħija għalkollox ftit ftit b’mod konformi ma’ l-obbligi internazzjonali ta’ Malta. 4. Maniġġar ta’ sustanzi kontrollati. Ħadd ma jista’ jimporta, jesporta, juża, jittrasporta, jaħżen jeqred jew jarmixi sustanza kontrollata kemm-il darba persuna ma jkollhiex l-approvazzjoni bil-quddiem li tingħata bil-miktub mill-Ministru responsabbli għall-ambjent biex tagħmel dan. 5. (1) Qabel ma tiġi importata xi sustanza kontrollata, l-importatur għandu jitlob u jakkwista permess mingħand id-Dipartiment. (2) Jenħtieġ li jingħata dan it-tagħrif li ġej dwar is-sustanzi kontrollati: (a) il-pajjiż mnejn oriġinaw; (b) isem id-ditta u trademark, jekk dawn ikollhom; (ċ) l-isem kimiku korrett; (d) il-formola kimika li għandha għarfien internazzjonali; (e) il-piż nett f’kilogrammi u/jew fitun nel1 ati metriċi; u (f) isem il-manifattur u l-indirizz tiegħu: Iżda jekk is-sustanzi kontrollati jkunu qegħdin f’taħlita, għaldaqstant kull sustanza għandha tiġi identifikata bl-isem kimiku u bil-formola tagħha, u għandu jiġi dikjarat ukoll x’ikun il-piż ta’ kull sustanza kontrollata li tkun tlkkostitwixxi dik it-taħlita. (3) Għandha tingħata wkoll id-destinazzjoni finali tas-sustanzi kontrollati billi jiġu dikjarati l-isem u l-indirizz ta’ min ikun ser jużahom, flimkien mal-piż ta’ kull sustanza kontrollata relattiva. Għandu jiġi dikjarat fejn is-sustanza kontrollata ser tiġi merfugħa jew miżmuma. Jekk id-destinazzjoni finali ma tkunx magħrufa meta ssir l-applikazzjoni għall-permess, għandu jingħata l-indirizz ta’ fejn is-sustanza kontrollata tkun ser tinħażen jew tinżamm. (4) Għandu jiġi dikjarat ukoll xi jkun l-iskop finali tas-sustanzi kontrollati elenkati, bħalma huma r-refriġerazzjoni, foams flessibbli u riġidi, elettronika, tifi tan-nar fl-avjazzjoni, kif ukoll kull użu jew skopfinali ieħor. (5) Ma titħalliex issir l-importazzjoni ta’ sustanzi kontrollat i kemm-il darba t-tagħrif kollu meħtieġ b’dan ir-regolament ma jkunx ingħata lid-Dipartiment. 6. Kontrolli mid-Dipartiment. (1) Id-Dwana ma għandha tirrilaxxa ebda sustanza kontrollata kemm-il darba t-talba għal dak ir-rilaxx ma tkunx imsieħba bl-approvazzjoni bil-miktub tad-Dipartiment. Ebda sustanza kontrollata ma għandha tiġi rilaxxata minn fejn tkun temporanjament maħżuna mingħajr l-approvazzjoni bil-miktub minn qabel tad-Dipartiment. (2) Id-Dipartiment ikollu aċċess biex jispezzjonal-post tal-ħażna, jew fejn jintrefgħu jew jinżammu wkoll jekk għal żmien temporanju, dawk is-sustanzi kontrollati. Id-Direttur jista’ wkoll jispeċifika t-tip ta’ informazzjoni li għandha tinżamm rigward ħażniet ta’ sustanzi kontrollati li jkunu jinsabu fejn dawn jintrefgħu jew jinżammu wkoll jekk temporanjament. 7. Il-fatt li tingħata l-approvazzjoni bil-miktub tad-Dipartiment, ma jeħlisx lill-importatur minn kul1 obbligu ieħor minnu meħtieġ bis-saħħa ta’ kull liġi oħra li tkun fis-seħħ f’dak iż-żmien. 8. Dawn ir-regolamenti jgħoddu wkoll għal dip artimenti eċċ. Dawn ir-regolamenti għandhom ikunu jgħoddu wkoll għal dip artimenti tal-Gvern oħra, organizzazjonijiet, industriji u korporazzjonijiet Statali jew parastatali ukoll jekk is-sustanzi kontrollati jiġu direttament importati minnhom.